**แป็งเกอ** (ฮังการี: *pengő*) เป็นสกุลเงินของประเทศฮังการีระหว่างวันที่ 1 มกราคม 1927 เมื่อเข้ามาแทนที่โกโรนอจนถึงวันที่ 31 กรกฎาคม 1946 ซึ่งถูกแทนที่ด้วยโฟรินต์ แป็งเกอแบ่งออกเป็น 100 ฟิลเลร์ (ฮังการี: *fillér*) แม้ว่าแป็งเกอจะเป็นส่วนหนึ่งของโครงการรักษาเสถียรภาพหลังสงครามโลกครั้งที่ 1 แต่สกุลเงินก็กลับอยู่ได้เพียง 20 ปี และประสบกับภาวะเงินเฟ้อที่รุนแรงที่สุดเท่าที่เคยมีการบันทึกไว้

ประวัติ
-------

### เงินเฟ้อขั้นรุนแรง

ค่าเงินแป็งเกอสูญเสียไปหลังสงครามโลกครั้งที่ 2 ซึ่งประสบกับภาวะเงินเฟ้อที่สูงที่สุดเท่าที่เคยมีการบันทึกไว้ มีความพยายามหลายครั้งที่จะสลายอัตราเงินเฟ้อเช่นการเรียกเก็บเงินทุน 75% ในเดือนธันวาคม 1945 อย่างไรก็ตามสิ่งนี้ไม่ได้หยุดภาวะเงินเฟ้อที่รุนแรงแต่อย่างใด และราคายังคงไม่สามารถควบคุมได้โดยมีการสร้างหน่วยเงินตรามากขึ้นเรื่อย ๆ หน่วยเงิน *milpengő* (หนึ่งล้านแป็งเกอ) และ *b.-pengő* (การออกเสียง: bilpengő, หนึ่งล้านล้าน (1,000,000,000,000) pengő) ถูกนำมาใช้เพื่อบรรเทาสำหรับการคำนวณด้วยการลดจำนวนศูนย์ และทำให้สามารถนำรูปแบบธนบัตรกลับมาใช้ใหม่ได้โดยมีการเผลี่ยนเพียงสีและหน่วยเงินเท่านั้น

#### ออโดแป็งเกอ

ดูบทความหลักที่: ออโดแป็งเกอ
ออโดแป็งเกอ (ฮังการี: *adópengő*, แปลตรงตัว: "แป็งเกอภาษี") เริ่มนำมาใช้เมื่อวันที่ 1 มกราคม 1946 เป็นหน่วยบัญชีสำหรับการวางแผนงบประมาณ อย่างไรก็ตามตั้งแต่วันที่ 8 กรกฎาคม พ.ศ. 2489 ได้รับอนุญาตให้ใช้เป็นเงินจ่ายหนี้ตามกฎหมาย มีจุดมุ่งหมายเพื่อรักษาค่าของมันเมื่อแป็งเกอราคาตกลง อย่างไรก็ตามแม้ว่ามูลค่าของเงินจะเพิ่มขึ้นอย่างมากเมื่อเทียบกับแป็งเกอ (จนถึง 2 × 1021 แป็งเกอ) แต่ออโดแป็งเกอก็ยังคงได้รับความเดือดร้อนอย่างหนักจากภาวะเงินเฟ้อ ภายในเดือนกรกฎาคมปี 1946 adópengő กลายเป็นสกุลเงินหมุนเวียนเพียงสกุลเดียว เนื่องจากมูลค่าของแป็งเกอลดลงถึงขนาดที่แม้แต่ธนบัตร 100 ล้าน b.-pengő ก็ไร้ค่า

### จุดจบของแป็งเกอ

เศรษฐกิจฮังการีจะมีเสถียรภาพได้ก็ต่อเมื่อมีการเปิดตัวสกุลเงินใหม่ดังนั้นในวันที่ 1 สิงหาคม พ.ศ. 2489 จึงมีการนำโฟรินต์มาใช้อีกครั้งในอัตรา 400,000,000,000,000,000,000,000,000,000 (4 แสนล้านล้านล้านล้าน) = 4x1029 แป็งเกอ ลด 29 ศูนย์ลงจากสกุลเงินเดิม หลังจากมีผลบังคับใช้ จำนวนธนบัตรที่หมุนเวียนทั้งหมดมีค่าน้อยกว่า 0.1 ฟิลเลร์ (1/1000 โฟรินต์) การเปรียบเทียบที่เป็นจริงมากขึ้นคืออัตราแลกเปลี่ยนกับ adópengő ซึ่งกำหนดไว้ที่ 200,000,000 (ดังอัตราส่วน 2×1021 ที่กล่าวข้างต้น) อัตราแลกเปลี่ยนทองคำกำหนดไว้ที่ 13.21 ฟอรินต์ต่อกรัม

อัตราการแลกเปลี่ยนในประวัติศาสตร์
---------------------------------

อัตราการแลกเปลี่ยน (US$1 เป็นแป็งเกอ)| วันมรา | แป็งเกอ |
| --- | --- |
| 1 มกราคม 1927 | 5.26 |
| 31 ธันวาคม 1937 | 5.40 |
| 31 มีนาคม 1941 | 5.06 |
| 30 มิถุนายน 1944 | 33.51 |
| 31 สิงหาคม 1945 | 1320 |
| 31 ตุลาคม 1945 | 8200 |
| 30 พฤศจิกายน 1945 | 108000 |
| 31 ธันวาคม 1945 | 128000 |
| 31 มกราคม 1946 | 795000 |
| 31 มีนาคม 1946 | 1750000 |
| 30 เมษายน 1946 | 59000000000(5.9×1010) |
| 31 พฤษภาคม 1946 | 42000000000000000(4.2×1016) |
| 10 กรกฎาคม 1946 | 460000000000000000000000000000(4.6×1029) |

อัตราการแลกเปลี่ยน (1 ออโดแป็งเกอเป็นแป็งเกอ)| วันที่ | แป็งเกอ |
| --- | --- |
| 1 มกราคม 1946 | 1 |
| 1 กุมภาพันธ์ 1946 | 1.7 |
| 1 มีนาคม 1946 | 10 |
| 1 เมษายน 1946 | 44 |
| 1 พฤษภาคม 1946 | 630 |
| 1 มิถุนายน 1946 | 160000 |
| 1 กรกฎาคม 1946 | 7500000000(7.5×109) |
| 10 กรกฎาคม 1946 | 2000000000000000000000(2×1021) |

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2021-02-16. สืบค้นเมื่อ 2021-02-06.
2. ↑  Bryan Taylor (Apr 17, 2014). "The Worst Case Of Hyperinflation In History". businessinsider. สืบค้นเมื่อ 23 February 2021.
3. ↑  8640/1946. M. E. számú rendelet a pengőnek és az adópengőnek forintra való átszámításánál irányadó értékarány megállapítása tárgyában. Magyar Közlöny 170/1946. szám. *(Presidential order No. 8640/1946 on the setting of value ratio applicable when converting pengő and adópengő to forint. Hungarian Gazette 170/1946.*
4. ↑  (ในภาษาฮังการี) www.centropa.hu เก็บถาวร 2007-05-16 ที่ เวย์แบ็กแมชชีน
5. ↑  (ในภาษาฮังการี) www.numismatics.hu เก็บถาวร 2005-11-09 ที่ เวย์แบ็กแมชชีน
6. ↑  (ในภาษาอังกฤษ) "Archived copy". คลังข้อมูลเก่าเก็บจากแหล่งเดิมเมื่อ 2008-06-07. สืบค้นเมื่อ 2008-08-11.`{{cite web}}`: CS1 maint: archived copy as title (ลิงก์)